KYK: Premier verras met besoek aan hospitaal | Netwerk24
3-jarige se lyk in veld gekry
Die polisie in die Oos-Kaap is op soek na die vermeende moordenaar van 'n driejarige seun.
Hoewel die vervolgingsvlakke van die drie mees gevreesde misdade in Suid-Afrika hoogs suksesvol is, voel landsburgers steeds baie onveilig, het adv. Shamila Batohi, nasionale direkteur van openbare vervolgings (NDOV), gesê.
Die Skotse Rugbyunie kan hom in die sop bevind nadat hy Wêreldrugby verlede week met hofaksie gedreig het toe daar sterk sprake was dat sy land se deurslaggewende Wêreldbeker-groepwedstryd teen Japan afgestel sou word.
Aussie-kaptein steun Smith om leisels te neem
Tim Paine, kaptein van Australië se krieketspan, het hom uitgelaat oor die bespiegeling dat Steve Smith weer die leisels sal neem sodra sy skorsing van enige leierskapsrolle in Maart ten einde loop.
OBK oorweeg likwidasie-aansoeke
Die Openbare Beleggingskorporasie (OBK) sal dit oorweeg om vir die likwidasie van sekere maatskappye soos Sekunjalo aansoek te doen om sy belange te beskerm en verlore geld terug te kry wat uit omstrede beleggings spruit.
Petrolprys: 'Sterker' rand help dalk in November
Petrol gaan in November waarskynlik vir die vierde maand in 'n ry duurder word en diesel vir die derde maand, maar daar is tog hoop...
'Nuwe' OBK sien uit na uitslag van ondersoek
Die Openbare Beleggingskorporasie het met verskeie stappe begin om korporatiewe bestuur by dié staatsbatebestuurder te verbeter.
PEN Amerika kap Handke se Nobel
Die skrywersorganisasie PEN Amerika het die Sweedse Akademie se besluit om die 2019 Nobelprys vir letterkunde aan die Oostenrykse skrywer Peter Handke toe te ken, skerp veroordeel..
KYK: Ndlovu-jeugkoor het Bok-koors!
Hoendervel. Dít is wat die Ndlovu-jeugkoor Suid-Afrikaners gee nadat hulle tydens 'n blitsoptrede in die Mall of Africa in Midrand die liedjie Shosholoza vir die Springbok-span gesing het.
KYK: Premier verras met besoek aan hospitaal
Deur Charné Kemp 06 Junie 2019 20:42
Pasiënte en personeel by die Robert Mangaliso Sobukwe-hospitaal in Kimberley het Donderdag hul hart uitgepraat toe Zamani Saul, premier, onverwags daar opdaag en na hul welstand uitvra.
Mase Manopole, LUR vir gesondheid, Zamani Saul, premier van die Noord-Kaap, en dr. Dion Theys, mediese direkteur van die departement van gesondheid, luister na personeel van die Robert Mangaliso Sobukwe-hospitaal in Kimberley. Foto: Charné Kemp
Saul het daarna 'n dringende vergadering met personeel en amptenare belê om die kwessies wat geopper is te bespreek.
Saul, wat sedert sy inhuldiging reeds 27 nuwe ambulanse in diens gestel het, was by die hospitaal om 'n kantoor by die noodgevalle-afdeling in te rig sodat hy probleme eerstehands kan uitstryk.
Mase Manopole, LUR vir gesondheid, amptenare en hospitaalbestuurders het hom vergesel.
Saul het reeds in sy inhuldigingstoespraak sy kommer oor die swak vertoning van die departemente van gesondheid en onderwys uitgespreek.
Nadat Saul gesien het hoe vol die noodgevalle-afdeling is, het hy pasiënte oor hul ervarings uitgevra.
Pieter de Villiers, wat hart- en long-medisyne en 'n verstuiwingstoestel gebruik, het gekla omdat sy vorige lêer weggeraak het.
"Ek het nou 'n tweede lêer, en ek hou hom met 'n valkoog dop. Die personeel is ook nie vriendelik nie."
Saul sê hy is verstom dat die departement in die 21ste eeu nie elektroniese pasiëntlêers het nie. "Met die afstande in die Noord-Kaap moet klinieke of hospitale elektroniese lêers dadelik kan oproep. Tyd word gemors omdat na lêers gesoek word of pasiënte hul mediese geskiedenis aan dokters moet herhaal."
Volgens De Villiers het die stadskliniek nie altyd medisyne of personeel nie, waarna hy na die hospitaal verwys word, waar daar nie altyd aptekers is nie.
Manopole, wat Woensdag die stadskliniek in Kimberley besoek het, het dit beaam.
"Die kliniek moet weekliks medisyne kry, nie tweeweekliks nie. Wanneer die kliniek om 16:00 sluit, gaan pasiënte selfs met geringe klagtes en sonder verwysings na die noodgevalle-afdeling."
Lizzie Smit en Pieter de Villiers praat met Zamani Saul, premier van die Noord-Kaap, oor pasiënte se probleme by die Robert Mangaliso Sobukwe-hospitaal in Kimberley. Foto: Charné Kemp
Die ongevalle-personeel het oor die personeeltekort gekla.
Een bestuurder het gesê hoewel daar vyf stasies vir susters is, is daar bedags net een senior suster en saans twee junior susters aan diens.
Hulle het 'n dringende behoefte aan 'n hoësorgsaal. Die waaksaal is oorvol, omdat pasiënte weens die gebrek aan 'n hoësorgsaal nie dadelik na 'n gewone saal verskuif kan word nie.
Omdat die nuwe psigiatriese hospitaal nog nie voltooi is en daar ook nie plek by die Weseinde- psigiatriese hospitaal is nie, bly psigiatriese pasiënte soms vyf dae in die noodgevalle-afdeling.
Die hospitaal het ook nie genoeg rolstoele nie, wat veral 'n probleem vir ortopediese en bejaarde pasiënte is. Verpleërs kan pasiënte nie op draagbare tussen geboue oor 'n parkeerterrein en veral nie snags dra nie.
Die hospitaal is ook vuil omdat daar op enige gegewe tyd net twee skoonmakers vir 'n "massiewe hospitaal" is, sê een van die bestuurders.